Tervetuloa Sanaa naisilta ohjelmaan. Mun nimi on Sirpa Laitinen -
ja puhun tänään vapaudesta.
Sellaisesta vapaudesta mihin Kristus on meidät vapauttanut.
Nuorempana kun en vielä tuntenut Jeesusta, luin Raamattua.
Ajattelin, että se on aika tylsä kirja ja täynnä rajoitteita.
Ajattelin uskovaisten haluavan elää rajoitteellista elämää -
ja kaikki kiva on kiellettyä.
Tiedän, että moni, joka ei tunne Jeesusta, ajattelee justiin näin, -
että Raamattu on raskas ies, joka meitä kalvaa harteilla.
Moni ei ymmärrä, että he eivät kuitenkaan voi kokea -
todellista vapautta niin kauan kuin eivät pääse tuntemaan Jumalaa.
Sisällä voi olla aika tyhjää, kun ei ole mitään mihin luotat, -
kun turvaverkot on hajonnut ja viritykset hävinnyt ympäriltä.
Mullakin, ennen kuin pääsin Jeesuksen omaksi, -
oli kaikenlaisia pelkoja ja olin aika kontrolloiva.
Tosi paljon ajattelin mitä muut musta ajattelee.
Jälkikäteen vastan ymmärrän, -
että harvoin tunsin itseäni vapaaksi.
Usein illalla vatvoin sanomisia tai mitä joku oli ajatellut -
siitä, mitä mä olin sanonut.
Se vaikutti tietenkin mun uniin.
Oli stressiä, kun aina piti ajatella ihmisten ajatuksia, -
joita sä et kuitenkaan pysty hallitsemaan.
Rankkojen elämänvaiheiden jälkeen -
mä oon päässyt tutustumaan Raamattuun ihan uudella tavalla.
Luenkin Psalmeista (Ps. 34:5-10), -
mitä kirjoittaja sanoo siitä, kun me käännytään Jumalan puoleen.
"Minä käännyin Herran puoleen ja hän vastasi minulle. -
Hän vapautti minut kaikesta pelosta. -
Ne, jotka katsovat häneen, säteilevät iloa. -
Heidän kasvonsa eivät punastu häpeästä. -
Minä olin avuton ja huusin apua. -
Herra kuuli minua ja pelasti minut. -
Herran enkeli on asettunut vartioon. Hän suojaa niitä, -
jotka palvelevat Herraa ja pelastaa heidät. -
Katsokaa, nähkää omin silmin, maistakaa, katsokaa Herran hyvyyttä.
Onnellinen se, joka turvaa häneen. Pelätkää Herraa te hänen pyhänsä. -
Mitään ei puutu niiltä, jotka häntä pelkäävät."
Mä oon saanut oppia sen, että todellakin...
Olen arvokas ja kelpaan juuri tällaisena kuin olen.
Mun ei tarvii välittää ihmisten mielipiteistä, kelpaan Jumalalle.
Kun ihminen saa kohdata Pyhän Hengen ja tulla Jumalan lapseksi, -
hän saa alkaa sisäisesti vahvistua.
Silloin meidän ei tarvii etsiä sitä kunniaa ihmisiltä.
Jeesus sanoo näin (Johannes 5:44):
"Kuinka voisitte uskoa, te, jotka otatte vastaan kunniaa toisiltanne -
ettekä etsi sitä kunniaa, joka tulee ainoalta Jumalalta."
Todellakin, kaikenlaisiin kohtaamisiinkin saan voimaa, -
koska Pyhä Henki kulkee mun sisällä aina niihin tilanteisiin, -
mihin kulloinkin oon menossa. Niin kuin nyt tähänkin tilanteeseen.
Joskus saan jopa tiedon ja viisauden sanoja tilanteessa, -
jossa en tiedä miten suhtautua.
Semmosissa ahtaissa tilanteissa tulee aika paljon rukoiltua.
Ja niihin tilanteisiin todellakin Jeesus sitoutuu.
Gal. 5:1:ssä Paavali sanoo:
Me saadaan olla myöskin vapaita kaikenlaisesta suorittamisesta.
Kuinka paljon me tehdään kaikennäköistä -
ja kulutetaan itsemme väsymykseen asti. Saattaa olla rima korkealla.
Me ei pystytä sitä tavoittamaan ja koetaan koko ajan huonommuutta.
Seuraava suuri asia, josta me saadaan olla vapaita, on synti.
Meidän ei tarvii tehdä syntiä, -
koska meidän sydämessä asuu puhdas Pyhä Henki, -
joka ei halua astua vyöhykkeelle, joka rikkoo meitä tai toisia.
Meille tulee kylläkin kiusauksia, -
mutta me saadaan voima Pyhältä Hengeltä vastustaa niitä.
Jos me ei jakseta vastustaa ja ollaankin langettu, -
me voidaan silti tulla uudelleen Jeesuksen ristin juurelle -
ja me saadaan taas armo meidän rikoksistamme.
Todella kamala taakka, josta itsekin oon saanut vapautua, -
on syyllisyyden taakka.
Syyllisyys on ihan hirveä olotila.
Ja vaikka kuinka pyytää anteeksi ja hyvittelee asioita, -
silti se sydämen tunne on kamala olotila -
ja vain Jeesus voi sen ottaa pois.
Mä itse jouduin konkreettisesti menemään sellaiseen paikkaan, -
olin Lapissa tuntureilla ja päätin, että nyt loppu tämä vatvominen -
ja päätin vain uskoa, että tänne tämä syyllisyys nyt jää.
Haluan sullekin suositella, että jos sua joku asia kovasti painaa -
ja on painanut jo vuosikausia, -
sä voit ihan uskoa, että sama vapautus koskee sinuakin.
Jeesus tuli sen tähden, että meillä olis vapaus ja rauha -
suhteessa Jumalaan ja läheisiimme.
Tähän ristin työhön me ei voida mitään lisätä, vaan -
saadaan armosta ottaa se vastaan.
Meillä voi olla stressiä myöskin kaikenlaisista olosuhteista.
Siitä, mihin pääsee töihin, mihin menis opiskelemaan.
YT-neuvottelut on edessä, saankohan kenkää.
Inhimillisiä ajatuksia.
Mutta me ei olla riippuvaisia olosuhdeasioista samalla tavalla -
kuin maailman ihminen, jolla ei ole ketään kehen turvata.
Voimme kristittyinä luottaa siihen, että Pyhä Henki johdattaa meitä.
Taivaallinen Isämme haluaa viedä elämäämme hyvään suuntaan.
Vaikka joku ajattelemamme ovi ei ehkä aukeakaan, -
se voi osoittautua siunaukseksi, kun olet kulkenut rukouksessa.
Rukouksessa kulkeva voi luottaa siihen, että hän ei astu harhaan, -
vaan hän voi olla vapaana kaikenlaisesta turhasta.
Esimerkiksi rahahuolesta sanon...
Vaikka meiltä menis kaikki rahat ja oltais korvia myöten veloissa, -
niin mikään ei ole niin tärkeää kuin Jeesuksen tunteminen.
Hän pitää meistä huolen.
Raha pankkitilillä tai velat on vaan numeroita kuitenkin.
Kun kuljet johdatuksessa, voit luottaa, että kyllä Hän huolehtii -
että saat jokapäiväisen ravinnon ja mikä on tärkeintä, -
että saat olla vapaana ja sydämestä iloisena siitä, -
ettei synti ja syyllisyys sinua paina.
Työssäni sairaanhoitajana oon törmännyt kuolemanpelkoon.
Ihminen, joka ei tunne Jumalaa -
eikä tiedä minne on menossa, kun tää aika päättyy -
-häntä pelottaa.
Kohdassa Room. 8:1 sanotaan näin:
Meitä ei tuomita, koska Jeesus ristillä tuomittiin -
ja se riitti maksamaan meidän kaikkien syntivelat.
Sä voit luottaa siihen, -
että Jumala rakastaa sinua juuri sellaisena kuin olet.
Sä voit ottaa uskossa vastaan Raamatun lupaukset, -
että älä anna kahlita itseäsi enää uudelleen -
orjuuden ikeeseen.
Ota se vapaus, jonka Jeesus meille lahjoittaa.
Haluaisin rukoilla tähän loppuun.
Uskon, että siellä on kuulijoita, joita painaa syyllisyys ja pelot.
Rukoillaan yhdessä rauhaa, jota Jumala haluaa sulle lahjoittaa.
Isä, kiitän, että vapautat meidät niin monesta asiasta. -
Jeesuksen ristin työ on riittänyt sovittamaan nämä kaikki asiat, -
joista edellä mainittiin. -
Kiitos siitä, että silloinkin kun meitä pelottaa, -
Sinä haluat vahvistaa meitä ja annat meille Puolustajan, -
joka on Totuuden Henki. -
Kiitos, että vaikka olosuhteet näyttäisi minkälaiselta tahansa, -
Sinulla on valta ja voima ne muuttaa. -
Kiitos Jeesus, että kuljit tien Getsemanen kautta ristille -
ja otit syyllisyytemme, jotta meillä olisi vapaus. -
Jeesuksen Kristuksen nimessä. Aamen.
Tekstitys: Johanna Holmström